

**Swydd Ddisgrifiad (SDd)**

**Band 7**

**Proffil Grŵp – Ymarferydd Cofrestredig (YC)**

**Swydd Ddisgrifiad – SC: Seicolegydd Cofrestredig**

|  |  |
| --- | --- |
|  |  |
| **Cyfeirnod y Ddogfen** | JES 219 JD B7 RP Registered Psychologist v7.0 |
| **Math o Ddogfen** | Rheolaeth |
| **Fersiwn** | 7.0 |
| **Dosbarthiad** | Swyddogol |
| **Dyddiad Cyhoeddi** | 02/08/19 |
| **Statws** | Gwaelodlin |

**Cynhyrchwyd gan** Y Tîm Gwerthuso Sicrwydd a Chymorth Swydd

**Awdurdodwyd gan** Y Tîm Gwobrwyo

**Tystiolaeth ar gyfer y SDd**

# Swydd Ddisgrifiad

|  |  |
| --- | --- |
| **Teitl y Swydd** | SC: Seicolegydd Cofrestredig |
| **Proffil Grŵp** | Ymarferydd Cofrestredig |
| **Lefel yn y Sefydliad** | Arbenigwr Swyddogaethol |
| **Band** | 7 |

|  |  |
| --- | --- |
| **Trosolwg o’r swydd** | Mae hon yn swydd anweithredol sy’n ymwneud â charcharorion. |
| **Crynodeb** | Bydd deiliad y swydd yn gweithio gyda charcharorion a staff ac yn rhoi eu cymhwysedd ym maes seicoleg ar waith i leihau'r risg o niwed a'r risg o aildroseddu drwy wneud amrywiaeth o waith gan gynnwys asesu risg carcharorion, cynnal ymchwil, darparu ymgynghoriaeth a hyfforddiant i staff, ac asesiadau ac ymyriadau i garcharorion. Mae’r swydd hon yn un anweithredol heb fod yn cylchdroi ac mae’n ymwneud â charcharorion.  Bydd deiliad y swydd hon yn gallu cynnig cymorth a goruchwyliaeth ddynodedig i seicolegwyr dan hyfforddiant. |
| **Cyfrifoldebau,**  **Gweithgareddau a Dyletswyddau** | Bydd rhaid i ddeiliad y swydd gyflawni’r cyfrifoldebau, y gweithgareddau a’r dyletswyddau canlynol:     * Cynnig cyngor proffesiynol awdurdodol ar dargedau ac amcanion i droseddwyr perthnasol a chynghori ynghylch y lleoliad gorau i’r troseddwyr hynny (yn y sefydliad neu eu hadleoli mewn sefydliad categori arall) * Cynnig barn broffesiynol i dimau sy’n llunio adroddiadau ar garcharorion e.e. adroddiadau ar garcharorion oes, adroddiadau parôl * Datblygu strategaeth a chynlluniau gweithgaredd ar gyfer ambell faes gweithredu e.e. rheoli’r gwaith o drefnu asesiadau’r Rhaglen Driniaeth ar gyfer Troseddwyr Rhyw (SOTP) neu reoli asesiadau a chyfweld â charcharorion sydd ar ddedfryd amhenodol * Cynnig cymorth ymgynghorol i gydweithwyr fel uwch dîm rheoli sefydliadau neu dimau eraill mewn perthynas â chanlyniadau a gwasanaethau seicolegol * Gwneud gwaith ymchwil perthnasol gan gynnwys casglu a dadansoddi data |

|  |  |
| --- | --- |
|  | * Bod yn gyfrifol am reoli a goruchwylio staff seicoleg fforensig dan hyfforddiant * Darparu hyfforddiant i seicolegwyr dan hyfforddiant a staff eraill (e.e. staff ymyriadau), eu cefnogi a’u mentora * Efallai y bydd rhaid i ddeiliad y swydd oruchwylio’r seicolegwyr dan hyfforddiant ar lefel broffesiynol (ddynodedig)   e.e. darparu goruchwyliaeth broffesiynol i sicrhau bod hyfforddai yn gallu datblygu trwy ddilyn y camau allweddol tuag at ennill statws siartredig a chofrestredig   * Sicrhau bod y staff yn datblygu yn unol â'r prif gymwyseddau a’r prif byrth sgiliau a sicrhau cysondeb ar draws y tîm wrth roi polisïau a gweithdrefnau ar waith sy’n effeithio ar staff a charcharorion * Arwain ar asesu risg a chofnodi canlyniadau asesiadau rheoli risg carcharorion * Cymryd rhan yn y broses o asesu lefel risg carcharorion i bennu eu risg o achosi niwed iddyn nhw eu hunain, i eraill a’r risg o aildroseddu. Mae’n bosib y bydd angen gwneud Asesiadau Gofal yn y Carchar a Gwaith Tîm (ACCT) ac asesiadau hunan-niweidio * Mae’n bosib y bydd angen darparu a/neu oruchwylio ansawdd rhaglenni (rheoli triniaeth). Y rhai mwy cymhleth fydd y rhain sy’n gofyn am fewnbwn cymwys o’r fath * Cynnig rôl ymgynghorol mewn maes arbenigol e.e. Strategaeth Rhaglen Driniaeth ar gyfer Troseddwyr Rhyw (SOTP) neu Strategaeth Carcharorion Dedfryd Amhenodol (ISP) * Gweithredu fel ymgynghorydd negodi lle y bo hynny’n addas a bod y deiliad swydd wedi dangos cymhwysedd i wneud hynny * Gweithredu fel “tyst proffesiynol” mewn gwrandawiadau bwrdd parôl, cyfarfodydd amlasiantaeth, a lleoliadau ffurfiol eraill pan fydd angen mewnbwn gan seicolegydd. Mae’n bosib hefyd y ceir ceisiadau i fod yn dyst arbenigol mewn achosion llys y Weinyddiaeth Gyfiawnder * Rheoli Datblygiad Proffesiynol Parhaus personol a chofrestru â’r Cyngor Proffesiynau Iechyd (HPC)     Mae’r dyletswyddau/cyfrifoldebau a restrir uchod yn disgrifio’r swydd fel y mae ar hyn o bryd, ac nid yw’n rhestr gyflawn. Disgwylir i ddeiliad y swydd dderbyn addasiadau rhesymol a thasgau ychwanegol sydd ar lefel debyg a allai fod yn angenrheidiol. Os bydd addasiadau sylweddol mae’n bosib y bydd angen ystyried y swydd unwaith eto dan y cynllun Gwerthuso Swydd, a thrafodir hynny â deiliad y swydd yn y lle cyntaf.    Bydd rhaid gallu cyflawni pob agwedd lafar o’r rôl yn hyderus drwy gyfrwng y Saesneg neu (pan bennir yng Nghymru) Cymraeg. |

|  |  |
| --- | --- |
| **Ymddygiadau** | * Gwneud Penderfyniadau Effeithiol * Arweinyddiaeth * Cyfathrebu a Dylanwadu * Cydweithio * Datblygu Eich Hun a Phobl Eraill |
| **Cryfderau** | DS: Canllaw yn unig yw’r canlynol. Argymhellir dewis cryfderau yn lleol, awgrymir 4-8 |
| **Profiad hanfodol** | * Meddu ar gefndir proffesiynol yn un o'r disgyblaethau canlynol: Seicotherapi, Seicoleg, Seiciatreg, Nyrsio      * Profiad o ddarparu goruchwyliaeth glinigol      * Wedi cwblhau hyfforddiant perthnasol ar fodelau effeithiol ar gyfer darparu triniaeth ac arferion da |
| **Technegol**  **Gofynion** | * Clinigydd cymwys a chofrestredig sy’n aelod o gorff proffesiynol perthnasol e.e. BACP, BPS, BABCP, UKCP.      * Cymhwyster mewn Goruchwyliaeth Glinigol |
| **Gallu** |  |

|  |  |
| --- | --- |
| **Cymwysterau Gofynnol** | * Bydd archwiliadau adnabod a diogelwch yn cael eu cynnal ar bob ymgeisydd cyn iddynt gychwyn swydd * Bydd rhaid i bob ymgeisydd allanol gwblhau cyfnod prawf o 6 mis. Bydd rhaid i ymgeiswyr mewnol gwblhau cyfnod prawf os nad ydynt eisoes wedi cwblhau cyfnod prawf i HMPPS * Bydd rhaid i'r holl staff ddatgan a ydynt yn aelod o grŵp neu sefydliad sy’n cael ei ystyried yn hiliol gan HMPPS. |

|  |  |  |
| --- | --- | --- |
| **Oriau Gwaith**  **(Oriau Anghymdeithasol)**  **a Lwfansau** | |  | | --- | | 37 awr yr wythnos | |

JES 219 JD B7 RP Registered Psychologist v7.0